आयरल्यान्ड उल्भ्सविरुद्ध नेपाल ‘ए’ को फिल्डिङ
नेपाल ‘ए’ दोस्रो ट्वान्टी २० क्रिकेटमा आयरल्यान्ड उल्भ्स (ए) विरुद्ध पहिला फिल्डिङ गर्ने भएको छ । त्रिवि क्रिकेट मैदान कीर्तिपुरमा नेपाल ‘ए’ का कप्तान विनोद भण्डारीले शनिबार टस जितेपछि आइरिस टोलीलाई ब्याटिङका लागि बोलाएका हुन् ।
काठमाडौँ — नेपाल ‘ए’ दोस्रो ट्वान्टी २० क्रिकेटमा आयरल्यान्ड उल्भ्स (ए) विरुद्ध पहिला फिल्डिङ गर्ने भएको छ । त्रिवि क्रिकेट मैदान कीर्तिपुरमा नेपाल ‘ए’ का कप्तान विनोद भण्डारीले शनिबार टस जितेपछि आइरिस टोलीलाई ब्याटिङका लागि बोलाएका हुन् ।शुक्रबार आयरल्यान्ड उल्भससँग २१ रनले पराजित भएको खेलमा नेपाली टोलीबाट दुई खेलाडी परिवर्तन गरिएको छ । पवन सर्राफ र विपिन खत्रीलाई हेमन्त धामी र अर्जुन घर्तीको स्थानमा नेपाल ‘ए’ को टोलीमा ल्याइएको छ ।नेपाल ‘ए’ बाट विनोद भण्डारी, लोकेश बम, देव खनाल, पवन सर्राफ, किरण ठगुन्ना, आरिफ शेख, कमलसिंह ऐरी, विपिन खत्री, बसिर अहमद, रशिद खान, सागर ढकाल खेलिरहेका छन् ।आयरल्यान्ड ‘ए’ ले म्याथ्यु हम्फ्रेज र ग्याभिन होइलाई बेन्चमा राखेको छ । 